CELEX: 32006R0215
Language: et
Date: 2006-02-08 00:00:00
Title: Komisjoni määrus (EÜ) nr 215/2006,  8. veebruar 2006 , millega muudetakse määrust (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) ning määrust (EÜ) nr 2286/2003   (EMPs kohaldatav tekst)

9.2.2006   
            
            
               ET
            
            
               Euroopa Liidu Teataja
            
            
               L 38/11
            
         
      KOMISJONI MÄÄRUS (EÜ) nr 215/2006,
   8. veebruar 2006,
   millega muudetakse määrust (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) ning määrust (EÜ) nr 2286/2003
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:
   
               (1)
            
            
               Komisjoni määruse (EMÜ) nr 2454/93 (2) artiklitega 173–177 sätestatakse erieeskirjad teatavate kiiresti riknevate kaupade tolliväärtuse määramise kohta. Arvestades kaubavoogusid ja üldisi hindamiseeskirju, on süsteem oma praegusel kujul osutunud probleemseks. Et vastavalt määruse (EMÜ) nr 2913/92 artiklile 19 lihtsustada tollialaseid õigusakte, tuleks see süsteem asendada süsteemiga, mille puhul liikmesriikide teatavaks tehtud ja komisjoni levitatavaid ühikuhindu võib kasutada otse teatavate komisjonimüügiks imporditavate kiiresti riknevate kaupade tolliväärtuse määramiseks.
            
         
               (2)
            
            
               Ühtse haldusdokumendi lahtris 24 tehingu kohta esitatud teave võimaldab iseloomustada eri liiki tehinguid, et saaks koostada statistikat ühenduse ja kolmandate riikide vahelise ning Euroopa Liidu liikmesriikide omavahelise kaubavahetuse kohta. Nimetatud teabe kodeerimine on sätestatud sellist statistikat käsitlevate ühenduse õigusnormidega, eelkõige komisjoni 7. septembri 2000. aasta määrusega (EÜ) nr 1917/2000, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes. (3) Järjepidevuse ja tõhususe huvides oleks seega otstarbekas viidata erieeskirjades ühtse haldusdokumendi lahtrisse 24 (tehingu liik) märgitavate koodide puhul nimetatud õigusnormidele.
            
         
               (3)
            
            
               Komisjoni määrusega (EÜ) nr 2286/2003 (4) lisati määrusesse (EMÜ) nr 2454/93 uued ühtset haldusdokumenti ja selle kasutamist käsitlevad eeskirjad. Kõnealuste meetmete rakendamise alguskuupäevaks kinnitati 1. jaanuar 2006. Vastavalt määruse (EÜ) nr 2286/2003 artiklile 2 hindas komisjon liikmesriikide tagasiside alusel koostatud aruande põhjal asjaomaste meetmete rakendamise kavasid liikmesriikides. Kõnealusest aruandest nähtub, et mõned liikmesriigid ei suuda 1. jaanuariks 2006 oma arvutisüsteeme kohandada. Seega on vajalik teatavatel tingimustel kõnealuste meetmete rakendamine edasi lükata 1. jaanuarini 2007.
            
         
               (4)
            
            
               Seetõttu tuleks muuta määruseid (EMÜ) nr 2454/93 ja (EÜ) nr 2286/2003.
            
         
               (5)
            
            
               Määrusega (EÜ) nr 1917/2000 kehtestatud ühtse haldusdokumendi lahtrisse 24 märgitavate tehingute loetelu on muudetud, mis jõustub 1. jaanuaril 2006. Liikmesriikide tähtaeg oma arvutisüsteemide kohandamiseks lõppeb samal kuupäeval. Käesoleva määruse asjakohast sätet tuleks seega rakendada alates 1. jaanuarist 2006.
            
         
               (6)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2454/93 muudetakse järgmiselt:
   
               1.
            
            
               Artikli 152 lõikesse 1 lisatakse punkt a)a järgmises sõnastuses:
               
                           “a)a
                        
                        
                           Teatavate komisjonimüügiks imporditavate kiiresti riknevate kaupade tolliväärtuse võib määrata otse vastavalt tolliseadustiku artikli 30 lõike 2 punktile c. Selleks teatavad liikmesriigid ühikuhinnad komisjonile ja komisjon levitab neid andmeid TARICi kaudu vastavalt määruse (EMÜ) nr 2658/87 artiklile 6. (5)
                           
                           Ühikuhinnad arvutatakse ja teatatakse järgmiselt:
                           
                                       i)
                                    
                                    
                                       Liikmesriigid teatavad komisjonile ühikuhinna pärast punktis a loetletud mahaarvamisi iga kaubakategooria netomassi 100 kg kohta. Liikmesriigid võivad kinnitada punkti a alapunktis ii osutatud kuludele standardsummad, mis tehakse komisjonile teatavaks.
                                    
                                 
                                       ii)
                                    
                                    
                                       Ühikuhindu võib kasutada imporditud kaupade tolliväärtuse kindlaksmääramiseks 14 päeva jooksul, kusjuures iga selline periood algab reedel.
                                    
                                 
                                       iii)
                                    
                                    
                                       Ühikuhindade määramise võrdlusperiood on 14päevane, mis lõpeb uute ühikuhindade kehtestamise nädalale eelneval neljapäeval.
                                    
                                 
                                       iv)
                                    
                                    
                                       Liikmesriigid teatavad komisjonile ühikuhinna eurodes hiljemalt nende avaldamisnädala esmaspäeval kella 12. Kui see päev ei ole tööpäev, teatatakse ühikuhinnad sellele päevale vahetult eelneval tööpäeval. Ühikuhinnad kehtivad üksnes juhul, kui komisjon neid levitab.
                                    
                                 Selle punkti esimeses alapunktis nimetatud kaubad on loetletud lisas 26.
                        
                     
         
               2.
            
            
               Artiklid 173–177 jäetakse välja.
            
         
               3.
            
            
               Lisa 26 asendatakse käesoleva määruse I lisas esitatud tekstiga.
            
         
               4.
            
            
               Lisa 27 jäetakse välja.
            
         
               5.
            
            
               Lisa 38 muudetakse vastavalt käesoleva määruse II lisale.
            
         Artikkel 2
   Määruse (EÜ) nr 2286/2003 artikli 3 lõige 4 asendatakse järgmise tekstiga:
   
      “4.   Artikli 1 lõikeid 3-9, 17 ja 18 kohaldatakse alates 1. jaanuarist 2006. Liikmesriigid võivad neid siiski enne nimetatud kuupäeva rakendada.
      Samas võivad liikmesriigid, kellel on raskusi oma tollivormistuse arvutisüsteemide kohandamisega, kõnealuste süsteemide kasutuselevõttu edasi lükata kuni 1. jaanuarini 2007. Sellisel juhul teatavad liikmesriigid komisjonile artikli 1 punktide 3-9, 17 ja 18 rakendamise meetodi ja rakendamise alguskuupäeva. Komisjon avaldab kõnealuse teabe.”
   
   Artikkel 3
   1.   Käesolev määrus jõustub selle Euroopa Liidu Teatajas avaldamise päeval.
   2.   Artikli 1 punkte 1–4 kohaldatakse alates 19. maist 2006.
   3.   Artikli 1 punkti 5 ja artiklit 2 kohaldatakse alates 1. jaanuarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. veebruar 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      (2)  EÜT L 253, 11.10.1993, lk 1. Määrust on viimati muudetud määrusega (EÜ) nr 883/2005 (ELT L 148, 11.6.2005, lk 5).
   
      (3)  EÜT L 229, 9.9.2000, lk 14. Määrust on viimati muudetud määrusega (EÜ) nr 1949/2005 (ELT L 312, 29.11.2005, lk 10).
   
      (4)  ELT L 343, 31.12.2003, lk 1.
   
      (5)  EÜT L 256, 7.9.1987, lk 1.”
   
      I LISA
      
         
            “LISA 26
            ARTIKLI 152 LÕIKE 1 PUNKTIS a)a NIMETATUD KAUPADE LOETELU
            Lihtsustatud kord teatavate komisjonimüügiks imporditavate kiiresti riknevate kaupade tolliväärtuse määramiseks vastavalt tolliseadustiku artikli 30 lõike 2 punktile c (1)
            
            
                        CN (TARIC) kood
                     
                     
                        Kauba kirjeldus
                     
                     
                        Kehtivusaeg
                     
                  
                        0701 90 50
                     
                     
                        Varajane kartul
                     
                     
                        1.1.–30.6.
                     
                  
                        0703 10 19
                     
                     
                        Sibul
                     
                     
                        1.1.–31.12.
                     
                  
                        0703 20 00
                     
                     
                        Küüslauk
                     
                     
                        1.1.–31.12.
                     
                  
                        0708 20 00
                     
                     
                        Aeduba
                     
                     
                        1.1.–31.12.
                     
                  
                        0709200010
                     
                     
                        Spargel:
                        
                                    —
                                 
                                 
                                    roheline
                                 
                              
                     
                        1.1.–31.12.
                     
                  
                        0709200090
                     
                     
                        Spargel:
                        
                                    —
                                 
                                 
                                    muu
                                 
                              
                     
                        1.1.–31.12.
                     
                  
                        0709 60 10
                     
                     
                        Paprika
                     
                     
                        1.1.–31.12.
                     
                  
                        ex 0714 20
                     
                     
                        Bataadid, värsked või jahutatud, terved
                     
                     
                        1.1.–31.12.
                     
                  
                        0804300090
                     
                     
                        Ananassid
                     
                     
                        1.1.–31.12.
                     
                  
                        0804400010
                     
                     
                        Avokaadod
                     
                     
                        1.1.–31.12.
                     
                  
                        0805 10 20
                     
                     
                        Magusad apelsinid
                     
                     
                        1.6.–30.11.
                     
                  
                        0805201005
                     
                     
                        Klementiinid
                     
                     
                        1.3.–31.10.
                     
                  
                        0805203005
                     
                     
                        Monrealid ja satsumad
                     
                     
                        1.3.–31.10.
                     
                  
                        0805205007
                        0805205037
                     
                     
                        Mandariinid ja vilkingid
                     
                     
                        1.3.–31.10.
                     
                  
                        0805207005
                        0805209005
                        0805209009
                     
                     
                        Tangeriinid ja muud
                     
                     
                        1.3.–31.10.
                     
                  
                        0805400011
                     
                     
                        Greipfruudid:
                        
                                    —
                                 
                                 
                                    valged
                                 
                              
                     
                        1.1.–31.12.
                     
                  
                        0805400019
                     
                     
                        Greipfruudid:
                        
                                    —
                                 
                                 
                                    roosad
                                 
                              
                     
                        1.1.–31.12.
                     
                  
                        0805509011
                        0805509019
                     
                     
                        Laimid (Citrus aurantifolia, Citrus latifolia)
                     
                     
                        1.1.–31.12.
                     
                  
                        0806 10 10
                     
                     
                        Lauaviinamarjad
                     
                     
                        21.11.–20.7.
                     
                  
                        0807 11 00
                     
                     
                        Arbuusid
                     
                     
                        1.1.–31.12.
                     
                  
                        0807190010
                        0807190030
                     
                     
                        Melonid Amarillo, Cuper, Honey Dew (k.a Cantalene), Onteniente, Piel de Sapo, (k.a Verde Liso), Rochet, Tendral, Futuro
                     
                     
                        1.1.–31.12.
                     
                  
                        0807190091
                        0807190099
                     
                     
                        Muud melonid
                     
                     
                        1.1.–31.12.
                     
                  
                        0808205010
                     
                     
                        Pirnid:
                        
                                    —
                                 
                                 
                                    Nashi (Pyrus pyrifolia)
                                 
                              
                                    —
                                 
                                 
                                    Ya (Pyrus bretscheideri)
                                 
                              
                     
                        1.5.–30.6.
                     
                  
                        0808205090
                     
                     
                        Pirnid:
                        
                                    —
                                 
                                 
                                    muud
                                 
                              
                     
                        1.5.–30.6.
                     
                  
                        0809 10 00
                     
                     
                        Aprikoosid
                     
                     
                        1.1.–30.5. ja 1.8.–31.12.
                     
                  
                        0809 30 10
                     
                     
                        Nektariinid
                     
                     
                        1.1.–10.6. ja 1.10.-31.12.
                     
                  
                        0809 30 90
                     
                     
                        Virsikud
                     
                     
                        1.1.–10.6. ja 1.10.–31.12.
                     
                  
                        0809 40 05
                     
                     
                        Ploomid
                     
                     
                        1.10.–10.6.
                     
                  
                        0810 10 00
                     
                     
                        Maasikad
                     
                     
                        1.1.–31.12.
                     
                  
                        0810 20 10
                     
                     
                        Vaarikad
                     
                     
                        1.1.–31.12.
                     
                  
                        0810 50 00
                     
                     
                        Kiivid
                     
                     
                        1.1.–31.12.”
                     
                  
      
      
         (1)  Olenemata kaupade kombineeritud nomenklatuuri tõlgenduseeskirjadest, on toote kirjelduse sõnastus üksnes soovituslik ning käesoleva lisa raames määrab toodete loetelu käesoleva määruse vastuvõtmise ajal kehtivate CN- ja TARIC-koodide ulatus. Kui on osutatud ex-koodidele, tuleb koode ning vastavat kirjeldust vaadelda koos.
   
   
      II LISA
      Määruse (EMÜ) nr 2454/93 lisas 38 asendatakse lahtrit 24 käsitlev märkus järgmise tekstiga:
      
         “Lahter 24: tehingu liik
         Liikmesriigid, kes nõuavad nimetatud andmeid, peavad kasutama komisjoni määruse (EÜ) nr 1917/2000 (1) artikli 13 lõikes 2 osutatud tabeli veerus A esitatud ühenumbrilisi koode, jättes vajadusel välja koodi nr 9, ning märkima selle numbri lahtri vasakusse serva. Liikmesriigid võivad sätestada, et lahtri paremasse serva märgitakse teine, sama tabeli veerus B esitatud number.
      
      
         (1)  EÜT L 229, 9.9.2000, lk 14.”